زۊن اینگیلیسی یاٛ گئل د زۊنیا هئن اورۊپاییٱ ک د تال جرمٱنی ٱ. جرمٱنی خوش بٱر بیٱ د دۏ کوت ٱفتۉزٱنۊن و ٱفتۉنشین. بۊٱ اینگیلیسی هئن و اوۊرپایی ٱفتۉنشینٱ. ای زۊن د اینگیلیسی و هارگٱ ٱفتۉزٱنۊن اٛسکاتلند کامل بیٱ. چٱن گئل د زۊنا هٱنی تال جرمٱنی: آلمانی، هولندی، دانمارکی، سۊئدی و نورڤژی ٱن. ایسئنیا نزیک ڤ نیمی د کٱلیمٱیا و دستۊر زۊن اینگیلیسی ریشٱ جرمٱنی دارن و بٱری هٱنی نٱ کٱلیمٱیا یا عاریتی دوروس میکٱ. بیشتر ای ڤاجٱیا د زۊن لاتین، فرانساٛیی، کوتی هٱنی د یۊنانی و زۊنیا هٱنی اۊمائنٱ د زۊن اینگیلیسی.زۊن اینگیلیسی دئماتری فئرٱ چی زۊن آلمانی بیٱ. سی یٱ کاٛ اینگیلیسی زۊنا بیشتر د لۉن جرمٱنی بینٱ کاٛ د آلمان رٱتنٱ بریتانیا و مۊٱ بۊیی زۊن آلمانی زۊن دا زۊن اینگیلیسی ٱ.
سی کارگرایی ڤارو سامۊنکاری، اومۊری، دۊنسمٱنی، سیاسی و رٱزیشتی بریتانیا ری دونیا دئما د سٱدٱ هیژدٱئوم و کارگرایی ڤولاتچٱیا یٱکاگرتٱ آمریکا د سٱدٱ بیستوم د ایلا، ای زۊن د گرد دونیا گٱپ کٱلۊن بی و بی ڤ زۊن دویوم دونیا، زون مینجاکار و زۊن جاڤٱنٱ د کول دونیا د گات ایسنی زۊن اینگیلیسی بیٱ.
زۊن اینگیلیسی ڤا داسۊن زۊن داڤاری د ڤولاتیا اینگیلیس، آمریکا، کانادا، اوستارالیا، ایرلند، نیۊزیلند، آفریقا هارگٱ، غنا و فئرٱ د ڤولاتیا هٱنی کارگرایی دارٱ. ایساٛ د دیجا شومارٱ هٱچایٱکار، دئماتر د چینی و اٛسپانیایی، سیومی زۊن دونیا ٱ. شومارٱ کٱسۊنی کاٛ زۊن داڤاریشۊ اینگیلیسیٱ تا ایساٛ ۳۸۰ میلۊن کٱسٱ . اینگیلیسی د ڤولاتیا زیادی زۊن مئنجی گٱرٱ و نازارتری زۊن دونیا د شیڤاتیا سیاسی، اومۊری، سامۊنکاری، کسم و کار، رٱزیشتیف د جا ڤ جا کاری رٱزیشتی مینجا زایارٱیی ٱ.
azb_Arab azb_Arab prs_Arab